Insiden kren jatuh di Makkah

Pada tanggal 11 September 2015, sebuah kren yang digunakan dalam kerja-kerja perluasaan kompleks Masjid al-Haram di Makkah, Saudi Arabia telah jatuh menghempap ke arah bangunan kompleks Masjid, betul-betul diatas bangunan menghadap diantara Bukit Safa dan Marwah menyebabkan sekurang-kurangnya 118 orang meninggal dunia dan 394 orang lain mengalami kecederaan. Kebanyakan dari mangsa adalah jemaah yang bakal menunaikan Haji di Makkah.

Seramai sembilan orang jemaah dari India, sepuluh orang dari Malaysia, 15 dari Iran, 42 orang dari Indonesia dan 16 orang dari Pakistan tercedera menurut laporan.

Latar Belakang

Masjid al-Haram merupakan masjid terbesar di dunia dan juga merupakan masjid terpenting dalam agama Islam. Masjidil Haram mengelilingi binaan paling suci dalam agama Islam iaitu Kaabah, terletak di Makkah. Setiap hari, Muslim diwajibkan untuk menunaikan 5 kali solat fardhu yang perlu dikerjakan dengan menghadap terus ke arah kiblat iaitu Kaabah walau dimana mereka berada. Ketika insiden ini berlaku, Makkah sedang bersiap sedia menerima jutaan jemaah Haji yang akan menunaikan ibadah Haji di Makkah, sebagai Rukun Islam ke-5 yang wajib dipenuhi oleh setiap individu Muslim menurut kemampuan mereka, termasuk mengelilingi Kaabah.

Terdapat beberapa insiden besar yang pernah berlaku ketika musim Haji di Makkah untuk beberapa tahun kebelakang yang telah mengakibatkan ribuan nyawa terkorban. Untuk mengelakkan kecelakaan dan kemalangan dari terus berulang kali berlaku, Kerajaan Arab saudi telah mengadakan tindakan pengubahsuaian bagi memenuhi keperluan dan keselesaan para jemaah selain meningkatkan tahap kesiap siagaan dalam medan keselamatan. Namun projek perluasan Masjidil Haram yang aktif telah memungkinkan beberapa hal tidak diingini berlaku. Semasa kejadian, pihak berkuasa Saudi giat menjalankan persediaan untuk menerima ratusan ribu jemaah haji yang bermula pada 22 September 2015. Kerajaan Arab Saudi dalam kenyataan rasminya tetap berpendirian meneruskan ibadah Haji walaupun insiden berlaku, ibadah Haji tidak pernah dibatalkan walaupun bermacam insiden berlaku setiap tahun kerana ibadah Haji merupakan tuntutan syarie yang utama dan antara salah satu ibadat yang paling penting dalam Islam.

Insiden

Pihak Pertahanan Awam Arab Saudi mengesahkan insiden terjatuhnya kren adalah disebabkan oleh pukulan angin yang kuat akibat ribut pasir yang terlalu kuat membadai Makkah yang meragut 107 nyawa, 238 orang tercedra dan ada yang terperangkap dek timbunan runtuhan.

Insiden yang dilaporkan terjadi kurang pukul 5:20pm pada hari Ahad, di mana ia merupakan masa yang tersibuk dalam minggu tersebut. Kren terjatuh pada sebelah timur masjid, tepatnya diatas bumbung kompleks sai, Safa dan Marwah.

Pada minggu berlakunya insiden, angin dan ribut berlaku di kawasan wilayah Makkah dan Hijaz secara amnya. Pihak berkuasa memeberitahu ketika ribut berlaku, Makkah menerima hujan sederhana hingga lebat. Anggaran kelajuan angin pula adalah lebih dari . Namun sebab utama kren terjatuh belum dapat ditentu sahkan.

Berikutan insiden, Putera Arab Saudi, Putera Khaled Al Faisal, telah memerintahkan penyiasatan penuh terhadap insiden dilakukan. Pasukan pencari dan penyelamat dan para petugas perubatan dikerah ke lokasi untuk membantu mangsa. Pasukan Bulan Sabit Merah turut dihantar ke lokasi. Gambar dan video turut tersebar secara meluas di laman sosial menunjukkan ramai mangsa terkorban dan ada yang berkecai tubuh badan.

Lihat juga
 Insiden hostel Makkah 2006
 Insiden bangunan Qassim
 Insiden Rempuhan Mina

Rujukan

Pautan luar
 

2015
2015 di Saudi Arabia
abad ke-21 di Makkah
Bangunan runtuh 2015
Insiden pembinaan
Kecelakaan di Arab Saudi
Kematian 2015
Haji